2025eko ekainaren 25a.
[bookmark: Texto5]Unión del Pueblo Navarro talde parlamentarioari atxikitako foru parlamentari Ángel Ansa Echegaray jaunak 11-25/PES-00224 galdera egin zuen VAIVEC proiektuari buruz, idatziz erantzun zekion . Bada, Nafarroako Gobernuko Industriako eta Enpresen Trantsizio Ekologiko eta Digitalerako Departamentuko kontseilaria naizen aldetik, honako hau jakinarazten dut egindako galderei erantzunez:

1.- Zein izan da proiektu horrek Nafarroako Gobernuaren aldetik guztira jaso duen finantzaketa? Xehakatu erantzuna aurrekontu-partiden, ekintzen, ekintza bakoitzera bideratutako zenbatekoaren eta dataren arabera. 

Proiektua 2019ko maiatzaren 1etik 2021eko azaroaren 30era bitartean egin zen, exekutatzeko aurreikusitako epearekin eta oinarri arautzaileek ezarritako justifikazioarekin bat etorriz.

Proiektuak guztira jasotako finantzaketa: 635.069,20 euro; bazkideen artean honela banatu da:

	ENTITATEA
	JASOTAKO LAGUNTZA

	ZIZU DESARROLLOS INDUSTRIALES SL
	100.491,29

	BEEPLANET FACTORY SL
	20.994,23

	INSTRUMENTACIÓN Y COMPONENTES SA
	54.279,69

	TRUCK&WHEEL
	1756,00

	ALESTIS CONSULTING SL
	53.227,91

	ANTERAL SL
	45.624,60

	I+G+B AUTOMOZIOA ETA MEKATRONIKA FUNDAZIOA
	358.695,48



I. eranskinean bazkide bakoitzaren aurrekontuko partiden araberako banakapena dago.

2.- Zertan da proiektua gaur egun? 
I+Gko proiektuaren exekuzioa 2021eko abenduaren 31n bukatu zen, eta dirulaguntzaren likidazioa 2022ko maiatzean egin zen.

3.- Zeintzuk dira proiektuaren hasieratik gaur arte egindako mugarriak?
Deialdiaren oinarri arautzaileen 15. oinarrian ezarritako egutegiaren arabera (324E/2018 EBAZPENA, abenduaren 24koa, Industriaren, Energiaren eta Berrikuntzaren zuzendari nagusiarena), zegozkion konturako ordainketak eta likidazioak egin ziren. Halaber, jarraipen-bisitak egin ziren helburu teknikoak lortu izana baieztatzeko.

4.- Zer mugarri geratzen dira egiteke?
Bat ere ez.

5.- Zein da proiektu horren aplikazio praktikoa Nafarroako gizartearentzat?

I+Gk aplikazio praktiko nabarmena du gizartean, eta aurrerapen ekonomiko, sozial eta teknologikoa bultzatzen du. Enpresaren eremuan, I+Gk aukera ematen die enpresei produktu eta zerbitzu berriak sortzeko, lehendik dauden prozesuak hobetzeko, eta merkatuko lehiakortasuna handitzeko.

Hain zuzen, VAIVEC proiektuak, 2019. urtetik 2021. urtera bitartean exekutatuak, xedetzat izan zuen zenbait teknologia garatu eta ezartzea gidatzearen automatizatzearekin eta mugikortasun-sistemen energia-efizientzia hobetu eta balidatzearekin lotuta.

Nafarroako gizarterako aplikazio praktikoa eremu ekonomiko eta teknologikoan dago. Aukera estrategikoa izan zen Nafarroak bere tokia indar zezan mugikortasunaren nahiz automatizazioaren arloan eta mugikortasun-sistemen energia-efizientziaren arloan. 
Proiektua garatzeak lan-ildo berriak irekitzea ahalbidetu zuen zenbait sektoretan —automozioan eta logistikan, kasurako—, eta lagundu zuen produkzio-ehuna modernizatzen eta dibertsifikatzen.
Gainera, garatutako teknologiek, batez ere simulazio energetikoarekin eta sistema autonomoekin lotutakoek, ahalmen handia dute Nafarroarako garrantzitsuak diren beste sektore batzuetara transferitzeko, hala nola nekazaritzako garraiora, industria-floten kudeaketara, azpiegituren mantentze-lanetara, bai eta lehen sektoreko makinetara ere. Zeharkakotasun teknologiko horrek areagotu egiten du proiektuaren inpaktua hasierako aplikaziotik haratago.

Azken batean, proiektuak aplikazio praktiko nabarmena izan zuen, bai enpresa-berrikuntzari egindako ekarpenagatik, bai Nafarroako ekonomiako askotariko sektore estrategikoetara transferitzeko moduko ezagutza sortzeko gaitasunagatik.

6.- Zer teknologia garatu dira ibilgailu industrial elektriko moldakor eta polifazetiko bat sortzeko?

Besteak beste, proiektuak honako garapen teknologiko hauek jorratzen ditu:

· Autopilotu-sistema bat garatzea eta ezartzea, ibilgailua aurrez ezarritako ibilbidetik gidatzea ahalbidetzeko.
· Sistema elektroniko bat garatzea, ibilgailuan txertatua, oztopoak hautemateko, eta ondotik, dagokion bezala jarduteko. Hartarako, LIDAR teknologia (ingurunea 3Dn antzemateko gauza) eta radarrak ditu. Ingurunea denbora errealean kudeatzen da ibilgailuan ezarritako sisteman.
· Eredu birtuala garatzea ibilgailuaren energia-kontsumoa simulatzeko, ahalik eta efizienteena eta adimendunena izan dadin.
· Entsegu-bankua propultsio-sistema simulatzeko: motorra, transmisioa eta bateriak, eredu birtualean kalkulatutako kudeaketa termikoko estrategia berresteko.
· Ibilgailuaren analisi dinamikoko eredua garatzea, ibilgailuak zerbitzuan eta aurkitzen dituen gertaeren aurrean nola jokatuko duen aztertu eta simulatzeko.

7.- Zer erabilera ditu eraiki zen prototipoak?
Proiektua gauzatzean garatutako prototipoa orain erabiltzen ari ez bada ere (halere, fisikoki, ZIZU Desarrollos Industriales SL proiektuaren koordinatzailearen instalazioetan dago), hura eraikitzea eta balidatzea ezinbestekoa izan zen teknologiak esperimentatzeko, probatzeko eta frogatzeko.
Hain zuzen, prototipoak ahalbidetu zuen askotariko osagai teknologikoen funtzionamendua benetako egoeretan balidatzea, hala nola gidatze autonomoko sistema, oztopoen detekzio aktiboa (sentsore elektrikoen bidez), eta energia-simulazioko eredu birtuala. Teknologia horiek, proiektuaren helburuak betetzeaz gain, garapen berrietan aplikatzeko moduko ezagutza ere sortu dute zenbait sektoretan, hala nola automatizazio industrialean, robotika mugikorrean, logistika adimendunean eta nekazaritzako makineria aurreratuan.
Prototipoaren egiazko balioa izan zen, horrenbestez, frogatze eta transferentzia teknologikoko plataforma gisa betetako eginkizuna, gerora irtenbide komertzialak garatzeko oinarri gisa balio baitu. Gainera, parte hartu duten entitateek proiektuaren emaitzak erabili dituzte proposamen eta garapen-ildo berriak diseinatzeko, eta horrek frogatzen du inpaktu teknologiak irauten duela prototipo fisikoaren zuzeneko erabileratik haratago.





























I. eranskina; Partiden araberako banakapena (eurotan)

	PARTIDA / ENTITATEA
	ZIZU
	BEEPLANET
	INSTRUMNETACION y COMPONENTES
	TRUCK&WHEEL
	ALESTIS
	ANTERAL
	NAITEC

	EKIPAMENDUEN AMORTIZAZIOA
	
	
	
	
	
	
	

	LANGILEAK
	143.213,98   
	27.921,63
	214.020,77
	7.024,12
	118.284,25
	88.148,01
	236.977,78

	MATERIALAK
	72.100,00
	8.732,21
	3.098,00
	
	
	13.240,00
	47.346,64

	KANPOKO LANKIDETZAK
	8.000,00
	10.000,00
	
	
	
	
	

	BESTE GASTU BATZUK
	
	
	
	
	
	
	3.600,00

	ZEHARKAKO KOSTUAK 
	
	
	
	
	
	
	70.771,07

	Aurrekontuak, guztira
	223.313,98
	46.653,84
	217.118,77
	7.024,12
	118.284,25
	101.388,01
	358.695,48

	Laguntzaren intentsitatea
	% 45
	% 45
	% 25
	% 25
	% 45
	% 45
	% 100

	Laguntzak, guztira
	100.491,29
	20.994,23
	54.279,69
	1756,00
	53.227,91
	45.624,60
	358.695,48





Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2025eko ekainaren 25a
Industriako eta Enpresen Trantsizio Ekologiko eta Digitalerako kontseilaria

